বিজয় মাল্যর কাছে প্রায় ৯০০০ কোটি টাকা পাওনা ভারতীয় স্টেট ব্যাংক-সহ বিভিন্ন ব্যাংকের। তাঁর বন্ধ হয়ে যাওয়া সংস্থা কিংফিশারের কর্মীদের প্রাপ্র্য বেতন অন্তত ৮০০ কোটি টাকা বলে খবর। সে সব পাওনা বকেয়া রেখেই বিদেশপাড়ি দিয়েছেন মাল্য। এরই মধ্যে আজ হায়দরাবাদ হাইকোর্টে হাজিরা দেওয়ার কথা ছিল তাঁর। কিন্তু তিনি আসেননি। এর পরেই তাঁর বিরুদ্ধে জামিন অযোগ্য গ্রেফতারি পরোয়ানা জারি করেছে আদালত। 
তাঁর বিরুদ্ধে কোটি কোটি টাকা পাওনা থাকলেও যে মামলায় তাঁর বিরুদ্ধে জামিন অযোগ্য পরোয়ানা, সেটি অবশ্য একটি ৫০ লাখ টাকার চেক বাউন্স করার অভিযোগ।
এখন সম্ভবত ব্রিটেনে রয়েছেন মাল্য। সেখানে বসেই আজ একটি টুইট করে তিনি বলেছেন, ব্রিটেনের মিডিয়া তাঁকে খুঁজে বেড়াচ্ছে। কিন্তু সম্ভাব্য জায়গাগুলিতেই খুঁজছে না। তবে তিনি এখনই সাংবাদিকদের সঙ্গে কথা বলবেন না বলে জানিয়েছেন। খোমোখা তাঁকে খুঁজে সময় নষ্ট না করার পরামর্শ দিয়েছেন বিজয়।
আরও পড়ুন
৯৮০০ কোটি টাকা বকেয়া রেখে ফেরার বিজয় মাল্য। জানেন কত সম্পত্তির মালিক?